I dagens afsnit møder vi erhvervskvinden Christina Egelund, som fortæller om sit allerførste udvalgsmøde.

Vi sender ingen julekalender her på TV2 Nord. Til gengæld bringer vores politiske analytiker, Thomas Funding, hver dag frem til jul en lille julehilsen fra folk på Christiansborg, der har et særligt forhold til Nordjylland. Bag 6. decembers låge tager Thomas Funding en snak med erhvervskvinde og politiker Christina Egelund fra Liberal Alliance. Liberal Alliance udpegede hende som spidskandidat til Europa-Parlamentsvalget 2014, og så er hun medejer af Jambo Feriepark ved Saltum, hvor hun arbejder til daglig. I afsnittet fortæller hun en lille politisk anekdote, om dengang hun var helt nyvalgt, og skulle til sit allerførste udvalgsmøde. Her kom hun lidt galt afsted, men heldigvis kom Holger K Nielsen fra SF Christina Egelund til undsætning. Du kan høre, hvad der gik galt til Christina Egelunds første udvalgsmøde i videoen øverst i artiklen, og så skal du selvfølgelig se med igen i morgen, hvor vi åbner låge nummer 7.